 Agaasimaha Guud ee Ganacsiga Maxamed Sheekh Cumar Isagoo oo farta ku fiiqaya agaasime waaxeedyada agfadhiyay shalay shirkiisan jaraaid ayaa waxa uu tilmaamay in wasaaradu leedahay lix agaasime oo ay kuwan agfadhiya yihiin wax iskhilaafsanina aanu jirin Waad aragtaan waanu dhan nahay,waa agaasimayaashii wasaarada oo dhan,waa agaasimihii maamulka iyo lacagta,waa Agaasimihii Waaxda Maal Gashiga,Agaasimihii Gobolada iyo Agaasimihii Waaxda Ganacsiga,waxa warkaasi lagu sheegay in wasaaradu laba agaasime uun leedahay,Waa been,waxay wasaaradu leedahay lix agaasime,shan agaasime waaxeed iyo agaasime guud,mid waliba waxa uu qabtaa shaqadii loo egmaday ee qaranka ee uu u xilsaarnaa waxaana naga dhexaysa wada shaqayn wanaagsan,wasiirka iyo aniga oo ah Agaasime Guud wax dhibaato ah oo naga dhexeeyaa majiraan,waxaanu warbaahinta uga digaynaa oo aanu leenahay arimaha noocaas oo kale ah marka ay qorayaan inay iska hubiyaan oo ay noqdaan wax bisil oo daliil leh oo si cad loo ogaaday. 